Sol'hein

Sol'hein () om äivozne heinäsine kazmuz. Mülüb Grečanvuiččed-sugukundha (Polygonaceae).

Toižed nimitused dialektoiš: jurutk, kikilistud, muiktad, patrakod, hebonkel'  i hebonmuigičud.

 Leviganduz 
Kazvab Evropas, Keskuzazijas, Sibiridme i Afrikan pohjoižen Atlas-mägil. Invazivine rujohein AÜV:oiš, putub avaros jonikaižen plantacijoil, valičeb niid-žo arvoimižid, mi nece marj-ki.

Sol'hein navedib rohlid vägitomid muiktoid mahusid (Rumex acetosa-erikon erineden), kazvab letkesižil nituil, kivekahil pindoil, mugomiš nepsoiš tahoiš kut jogiluht i soröun. Kazmused elänzoittas aigaks uzid vajehtadud ristitul landšaftoid.

 Ümbrikirjutand 
Sol'hein voib olda 10..40 sm kortte. Seikh nimitase varzing:oks, se voib olda püštoiged vai kover i sarakoičese rusttahkoikš barbikš üläpalas. Severz'-se seikhid kazdas juren čokkoimespäi. Lehtesed oma 1,5..5 sm pitte, lehtesen levedusen i pidusen proporcii om läz 3 : 8.

Äikerdoičese juriden paloil kebnas. Om Lycaena phlaeas-lipkaižen gaved'madoiden kandaikazmuseks.

 Kävutand 
Sol'heinäl ei ole znamasišt sötmižarvust kabjživatišton täht. Ku lehm söb äi necidä heinäd, ka uit linneb hänelRabotnov T. A. Кормовые растения сенокосов и пастбищ СССР (NSTÜ:n heinmaiden da omaluižiden sötmižkazmused): koume tomad. / I. V. Larinan redakcijan al. — M., L.: Sel'hozgiz, 1956. — T. 3: Двудольные (Гераниевые — Сложноцветные). Общие выводы и заключения (Kaks'idülehtesižed (Geranižed — Puzuänikoižed). Ühthevendod da lähtmižvendod). — 880 lp. — Lpp. 83−84. — 3000 egz. .

Ottas kävutamižhe palahtoitimeks saguden tehmižen aigan. Lehtesed oma karktad magul, no limonan lujanke hajunke, i erasti ottas niid kulinarijha ližadamha blödale magud da hajud, kut vihoštesen pala i garnir.

 Kacu mugažo 
 Tuličud (Rumex acetosa)
 Koiranmuiktad (Rumex confertus)
 Jänišantomaine (Oxalis acetosella)

 Homaičendad 

Kategorii:Grečanvuiččed
Kategorii:Kazmused kirjamišton mödhe
Kategorii:Heinäsižed kazmused
Kategorii:Rujoheinäd
Kategorii:Palahtoitimed